Morsø Erhvervsråd

Felix Smidt og ADHD-foreningen sætter ADHD på arbejdspladsen på dagsordenen
2025-10-29 14:00 - 15:30 (Europe/Copenhagen) | Støberisalen, Holgersgade 7, 2. sal, Nykøbing Mors, 7900
Flere og flere får konstateret ADHD, og det vil vi gerne sætte fokus på sammen med Felix Smidt og Camilla Louise Ganzhorn fra ADHD foreningen.
Det er vigtigt at forstå hvilke unikke kompetencer personer med ADHD kan bringe til arbejdspladsen, men også hvordan virksomhederne kan skabe et støttende arbejdsmiljø. Derfor inviterer vi hermed til et inspirerende foredrag, hvor ADHD på arbejdspladsen er på dagsordenen.
Foredraget afholdes af den kendte radio- og tv-vært Felix Smith, der selv er diagnosticeret med ADHD som 45-årig, han får selskab af direktør for ADHD-foreningen Camilla Louise Ganzhorn. Foredraget vil foregå som en dialog mellem de to, hvor de interviewer hinanden og deler deres erfaringer og perspektiver på ADHD på arbejdspladsen.
Felix fortæller også åbent om de udfordringer og erfaringer, han har haft med koncentrationsbesvær og hyperaktivitet, både i sit arbejds- og privatliv. Han deler de strategier, han bruger til at håndtere ADHD uden medicin, og taler om vigtigheden af selvomsorg og at finde styrke i sårbarhed. Foredraget giver et ærligt indblik i, hvordan man kan se ADHD som en styrke og lære at leve med det – både som ansat og som arbejdsgiver.

Morsø Erhvervsråd har i samarbejde med Lederne Midt/Nord og Sparekassen Danmark valgt at sætte fokus på ADHD på arbejdspladsen, og arrangementet vil give både private og virksomheder mulighed for at blive klogere på ADHD, og hvordan man som virksomhed kan være med til at skabe et bedre arbejdsmiljø for medarbejdere med ADHD.

Foredraget afholder i Støberisalen, Holgersgade 7, 2. sal, 7900 Nykøbing Mors (ovenover Morsø Bibliotek).
Arrangementet er gratis, men kræver tilmelding nedenfor. Kaffe og kage kan købes ved indgangen til 25 kr. Bemærk vi kun modtager kontanter.

Arrangementet er arrangeret i samarbejde med Lederne Midt/Nord og Sparekassen Danmark.
